google/wiki40b huggingface dataset:
GIMPS

Great Internet Mersenne Prime Search (veľké internetové hľadanie Mersennových prvočísel) alebo GIMPS je distribuovaný projekt dobrovoľníkov, ktorí používajú softvér Prime95 alebo MPrime, ktorý je možné voľne si stiahnuť z Internetu, na hľadanie Mersennových prvočísel.
Beauvoir-en-Royans

Poloha

Obec má rozlohu 2,1 km². Najvyšší bod je položený 606 m n. m. a najnižší bod 160 m n. m.

Obyvateľstvo

Počet obyvateľov obce je 71 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Benedikt Slavkovský

Životopis

Roku 1702 vstúpil do piaristickej rehole. Filozofiu a teológiu študoval v piaristickom seminári v Prievidzi, roku 1710 vysvätený za kňaza. V roku 1710 – 1715 profesor humanitných predmetov na piaristickom gymnáziu v Brezne, potom predstavený piaristických kláštorov a hodnostár v iných cirkevných a školských funkciách na viacerých miestach Slovenska, naposledy v Krupine. Predstaviteľ barokovej piaristickej literatúry, autor veršovaných šk. drám a latinských oslavných básní. Na viaceré latinské šk. hry s motívmi kresťanskej mravouky, k libretám zložil aj hudbu, no jeho hudobné diela sa nezachovali. Písal gratulačné, kondolenčné a iné latinské básne.
Vysielač Stebnícka Magura

Poloha

Vysielač sa nachádza 6 km severne od Bardejova, niekoľko metrov pod vrcholom Stebníckej Magury.

História

Vysielanie zo Stebníckej Magury zabezpečuje 81 m vysoká priehradová veža, dokončená v roku 1975. Televízne vysielanie bolo z novej veže spustené 19. novembra 1975 na 4. kanáli s výkonom 1 kW. Druhý televízny program bol z tohto vysielača spustený 13. októbra 1978 s výkonom 5 kW. Od roku 1991 sa zvýšila kvalita a dosah vysielania druhého programu na 37. kanáli vďaka navýšeniu výkonu na 100 kW.
V roku 1996 na základe medzinárodných dohôd a v záujme ďalšieho rozvoja televízneho a rozhlasového vysielania prešlo vysielanie televízie z II. do IV. a V. pásma. Na tomto vysielači sa tak presunulo vysielanie prvého programu zo 4. na 40. televízny kanál a došlo k navýšeniu výkonu na 100 kW.

Rozhlasové vysielanie

Vysielač začal v pásme FM vysielať v roku 1991, kedy vzniklo celoplošné Rock FM Rádio. Neskôr pribudli ďalšie 2 okruhy Slovenského rozhlasu, Rádio Devín a Rádio Slovensko. Od roku 2008 vysielalo z tohto vysielača aj Rádio Okey, neskôr zmenené na rádio Europa 2, ktoré však od roku 2010 prešlo na vysielanie z nižšie položenej kóty. Nie všetky frekvencie od spustenia využívali maximálny povolený výkon. V dnešnej dobe tieto frekvencie vysielajú na plný výkon.

Začiatok digitálneho vysielania

Digitálne vysielanie z tohto vysielača začalo spustením prechodového multiplexu 22. decembra 2009 o 12.15 hod. na k 62 s výkonom 8,5 kW. Analógové vysielanie bolo ukončené v apríli 2011 a nahradilo ho vysielanie v štandarde DVB-T na k 54 a k 40. 1. júla 2011 ukončil vysielanie dočasný prechodový multiplex na k 62.
5 Seconds of Summer

Vplyvy

Medzi najväčšie vplyvy 5 Seconds of Summer patria skupiny ako McFly, blink-182, All Time Low, Green Day, Boys Like Girls a Busted.
Charvieu-Chavagneux

Poloha

Obec má rozlohu 8,65 km². Najvyšší bod je položený 251 m n. m. a najnižší bod 200 m n. m.

Obyvateľstvo

Počet obyvateľov obce je 7 744 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eva Kristínová

Život

Jej mladé roky boli poznačené tvrdým osudom jej otca, odsúdeného na smrť nemeckým vojenským súdom, ktorý ako veliteľ vojenského okruhu v Trenčíne odmietol v roku 1939 Nemcom vydať vojenské sklady, cez jeho povýšenie na brigádneho generála v roku 1946 až po jeho degradovanie a prepustenie z armády, potom ako v roku 1948 odmietol vstúpiť do komunistickej strany Česko-Slovenska. 
Pridala sa k SNP, kde slúžila ako spojka. V roku 1950 absolvovala Odborný divadelný kurz v Bratislave. Množstvo zaujímavých postáv vytvorila aj v rozhlase, televízii a filme. Je známa, dosiaľ činná recitátorka (aj v rozhlase a televízii), s obľubou sa venuje najmä slovenským baladám. Činná aj ako šansonierka.
Jej repertoár poézie je široký, ovláda spamäti značnú časť Hviezdoslavovej tvorby. K 80. narodeninám spísal Ján Čomaj jej pamäte vydané pod názvom Spomienky herečky.

Ocenenie

Nositeľka Radu SNP II. tr., Čs. medaily Za chrabrosť a Čs. Voj. Medaily Za zásluhy; vyznamenaná Cenou mesta Bratislavy, menovaná zaslúžilou umelkyňou. V roku 2008 jej prezident Ivan Gašparovič prepožičal štátne vyznamenanie Rad Ľudovíta Štúra I. triedy.
Hranica

Hranica je čiara oddeľujúca od seba nejaké oblasti.
Magdeburg

Dejiny

Otto I. cisár rímskonemeckej ríše, žil počas svojej vlády prevažne v Magdeburgu a bol pochovaný v miestnej katedrále. V meste sa počas tejto vlády vytvorilo mestské právo, na základe ktorého vznikol súbor nemeckých mestských práv známy ako Magdeburgské práva. Tieto stredoveké mestské práva sa šírili cez Strednú a Východnú Európu. Mesto je známe aj pre Magdeburskú svadbu z roku 1631, ktorá označuje masaker a dobytie protestantského mesta Magdeburg počas tridsaťročnej vojny.
CreoType

Použité technológie

CreoType využíva technológie PHP, AJAX a JavaScript, ktoré mu umožňujú vytvárať webové stránky a aplikácie jednoduchým a intuitívnym spôsobom pri zachovaní štandardov.
Meyreuil

Poloha

Obec má rozlohu 20,13 km². Najvyšší bod je položený 346 m n. m. a najnižší bod 138 m n. m.

Obyvateľstvo

Počet obyvateľov obce je 5255 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elektrický rušeň 180

Vývoj

Potom čo sa ukázalo, že pôvodná téza univerzálneho rušňa pre osobnú aj nákladnú dopravu u rady 140 zlyhala kvôli nedostatočnej ťažnej sile a výkonu, objednali si ČSD nový typ rušňa s vyšším výkonom a šiestimi nápravami, ktoré by lepšie vyhovovali náročným podmienkam na trati Praha - Košice. Pôvodné prevedenie rušňov bolo so šiestimi elektromotory s výkonom 508 kW a prevodovým pomerom pre rýchlosť 120 km/h. Ukázalo sa však, že ich výkon a ťažná sila spôsobuje veľa problémov s roztrhaním skrutkovky (súčasť spriahadlá medzi vagóny). Preto boli u jedného rušňa dosadené nové motory s nižším výkonom 435 kW, ktoré boli neskôr dosadené na rušne radu 181 a boli teda na tomto stroji vyskúšané (celkový výkon rušňa poklesol na 2 610 kW). Druhému rušňu bol rovno dosadený nový typ podvozku a výkon zostal na 3 048 kW.
Okrem dvoch prototypových strojov pre ČSD boli vyrobené dva ďalšie takmer zhodné pre Sovietsky zväz (Škoda 25E).

Konštrukcia

Rušeň je skriňového typu, s dvoma koncovými stanovišťami rušňovodiča, medzi nimi sa nachádza strojovňa. Čelné okna na stanovišti, sú štvordielne. Skriňa má jednej strane žalúzie kvôli nasávaniu chladiaceho vzduchu (prvé použitie tohto systému u nás). Má dva trojnápravové podvozky, so šiestimi elektromotormi.

Prevádzka

Rušne boli od výrobcu odovzdané do depa Praha hlavní nádraží, odkiaľ potom putovali do Českej Třebovej, kde sú deponované dodnes. V roku 1995 boli oba stroje opravené a opatrené pôvodným náterom. Kým jeden stroj je prevádzkový a je vedený ako múzejný, druhý je zatiaľ odstavený a čaká na opätovné oživenie, o ktorom sa uvažuje.
Place Louis-Lépine

Place Louis-Lépine (námestie Louisa Lépina) je námestie v Paríži. Nachádza sa v 4. obvode.

Poloha

Námestie leží na ostrove Cité. Je ohraničené ulicami Rue de la Cité na východe, Rue de Lutèce na juhu, Quai de la Corse na severe a Allée Célestin-Hennion na západe. Uprostred námestia je vstup do stanice metra Cité.

Dejiny

Námestie bolo vyhlásené 27. januára 1934 a bolo pomenované na počesť Louisa Lépina (1846 – 1933), policajného prefekta.
Wishartovo rozdelenie

Wishartovo rozdelenie (iné názvy: Wishartovo pravdepodobnostné rozdelenie, Wishartovo rozdelenie pravdepodobnosti) je v teórii pravdepodobnosti a matematickej štatistike viacrozmerné rozdelenie pravdepodobnosti. Wishartovo rozdelenie je viacrozmerný analóg \chi^2-rozdelenia alebo, v prípade neceločísleného počtu stupňov voľnosti, gama rozdelenia.
Wishartovo rozdelenie je jedno z rozdelení pravdepodobnosti, ktoré definujeme cez symetrické, nezáporne definitné matice, ktoré vystupujú ako náhodné premenné (tzv. „náhodné matice“). Rozdelenie je veľmi dôležité pri odhadovaní a získavaní odhadov kovariančných matíc vo viacrozmerných štatistických analýzach.
Rozdelenie je pomenované podľa matematika Johna Wisharta, ktorý prvýkrát v roku 1928 toto rozdelenie popísal.

Vlastnosti

Pokiaľ položíme kovariančnú maticu {\mathbf\Sigma} = {\mathbf I_p}, tak hovoríme, že Wishartovo rozdelenie má štandardizovaný tvar, teda: W \sim {\mathbf W_p}(I_p, n)
Pre p = 1, teda v prípade 1-rozmerného Wishartovho rozdelenia, sa toto rozdelenie zhoduje s \chi^2-rozdelením s n stupňami voľnosti vynásobeným disperziou, teda:
\operatorname W \sim W_1(\sigma^2, n) \sim \sigma^2\chi^2(n)
Pokiaľ máme maticu {\mathbf W}, ktorá má p-rozmerné Wishartovo rozdelenie s n stupňami voľnosti, teda {\mathbf W} \sim {\mathbf W_p}({\mathbf\Sigma}, n) a maticu {\mathbf A}, ktorá je typu p  ×  q, tak matica {\mathbf B}, ktorú dostaneme prenásobením matice {\mathbf W} zľava aj sprava maticou {\mathbf A}, má tiež Wishartovo rozdelenie s n stupňami voľnosti, ale q-rozmerné a s inou kovariančnou maticou:
{\mathbf B} = {\mathbf A^T}{\mathbf W}{\mathbf A} \sim {\mathbf W_q}({{\mathbf A^T}{\mathbf\Sigma}{\mathbf A}}, n)
Cherré (Sarthe)

Poloha

Obec má rozlohu 18,73 km². Najvyšší bod je položený 131 m n. m. a najnižší bod 78 m n. m.

Obyvateľstvo

Počet obyvateľov obce je 1 701 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bussy-en-Othe

Poloha

Obec má rozlohu 56,5 km². Najvyšší bod je položený 266 m n. m. a najnižší bod 100 m n. m.

Obyvateľstvo

Počet obyvateľov obce je 754 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vellèches

Poloha

Obec má rozlohu 19,64 km². Najvyšší bod je položený 135 m n. m. a najnižší bod 58 m n. m.

Obyvateľstvo

Počet obyvateľov obce je 380 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-Lasseille

Poloha

Obec má rozlohu 2,89 km². Najvyšší bod je položený 103 m n. m. a najnižší bod 66 m n. m.

Obyvateľstvo

Počet obyvateľov obce je 787 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Autobusová stanica Bottova

Autobusová stanica Bottova (nazývaná aj Náhradná autobusová stanica Nivy alebo Dočasná autobusová stanica Bottova/Nivy) je autobusová stanica v Bratislave, miesto príchodu a odchodu medzimestských autobusov v rámci Slovenska i zahraničia. Nachádza sa v mestskej časti Ružinov v miestnej časti Nivy a má výhodnú polohu pre diaľkovú dopravu v širšom centre mesta. Otvorili ju 1. októbra 2017 v budove bývalého Centra Bottova svoju funkciu by mala plniť do roku 2021, kedy by ju mala nahradiť nová autobusová Stanica Nivy.
Dukát

Kremnické dukáty

Mincovňu Kremnica 17. novembra 1328 založil kráľ Karol I. V období jeho vlády a ďalších Anjouovcov sa razili mince zo zlata rýdzosti 23 karátov a 9 grénov (rýdzosť 0,990). Boli presnými kópiami zlatých mincí mesta Florencie pod názvom florény. Za Ľudovíta I. florentskú symboliku vystriedala symbolika domáca s uhorským svätým Ladislavom na reverze a postavou uhorského kráľa na averze. Všetky kremnické dukáty sa vyznačovali vysokou a stálou rýdzosťou zlata vyššou o jeden grén (0,003) oproti všetkým ostatným minciam tohto druhu v súvekej Európe (0,986), vďaka čomu sa v stredoveku považovali za najtvrdšiu menu Európy. Existujúce záznamy hovoria, že v Kremnici bolo vyrazených až 21,5 milióna kusov dukátov.
Trakai (hrad)

Hrad Trakai (po litovsky Trakų pilis, po poľsky zamek w Trokach) sa nachádza v rovnomennom mestečku asi 28 km západne od litovského hlavného mesta Vilnius.

História

História hradu siaha do 13. storočia, kedy sa križiaci rádu nemeckých rytierov a livónskeho rádu snažili ovládnuť územie dnešnej Litvy. Litovské knieža Gediminas si v roku 1321 zvolil túto bahnitú oblasť na stavbu hradu, kam preniesol svoje sídlo z Kernavė. Tento hrad stál asi 3 km juhovýchodne od terajšieho mesta, na mieste, nazvanom dnes Senieji Trakai (Staré Trakai). Onedlho potom (1323) Gediminas založil ďalší hrad a nové hlavné mesto Vilnius. Na Trakai sa vrátil až Gediminov syn Kęstutis.
V roku 1337 sa prvý raz spomínajú Naujieji Trakai (Nové Trakai) v dnešnej polohe na polostrove medzi jazerami. Križiaci vtedy hrad nedobyli, vypálili ale mesto a odtiahli. Na ochranu pred ďalšími útokmi bol systém opevnení prebudovaný a pozostával z dvoch nových hradov. Prvý, Pusiašalio pilis (Polostrovný hrad), z ktorého sa zachovali iba zvyšky hradieb, dal vybudovať knieža Kęstutis na polostrove ako predsunutú pevnosť, ktorá slúžila na obranu a druhý vnútorný hrad Šalos pilis (Ostrovný hrad) priamo na ostrove v jazere Galvė. Ostrovný hrad dal začiatkom 15. storočia prestavať veľkoknieža Vytautas na obytnú rezidenciu litovských panovníkov.
V 16. storočí začal hrad Trakai strácať na význame a do popredia sa dostal Vilnius, v tom čase jedno z veľkých európskych miest. V 18. storočí sa z hradu stalo väzenie, nakoniec bol zrúcaný a zachovali sa len zvyšky veží a hradieb.

Rekonštrukcia

Od začiatku 20. storočia sa začala na základe archeologických výskumov a historických dokladov pripravovať kompletná rekonštrukcia hradu do podoby z 15. storočia. Počas poľskej vlády v rokoch 1929 až 1939 sa podarilo obnoviť časť hradu, dostavba pokračovala aj po druhej svetovej vojne za sovietskej vlády (s prerušením v roku 1961, ktoré zavinila kampaň proti „glorifikácii feudálnej minulosti“). Rekonštrukcia sa dovŕšila začiatkom 90. rokov.

Orientácia na hrade

Za vstupnou bránou sa rozkladá zámocký dvor, vľavo boli kazematy so zbrojnicou a skladmi, neskôr aj väzenie. Po padacom moste sa prejde na nádvorie, odkiaľ sa po drevených schodoch dostaneme do jednotlivých miestností. V hrade je zriadené múzeum histórie a súčasnosti Trakai, ktoré zobrazuje život šľachty a miestnych nevoľníkov.
Rostov

Dejiny

Prvá písomná zmienka o meste pochádza z roku 862, je tak jedným z najstarších doložených miest Ruska. Od 9. storočia do začiatku 13. storočia bol súčasťou Vladimírsko-suzdaľského kniežatstva. V rokoch 1207 až 1474 bol strediskom údelného Rostovského kniežatstva.
Léguevin (obec)

Poloha

Obec má rozlohu 24,45 km². Najvyšší bod je položený 237 m n. m. a najnižší bod 164 m n. m.

Obyvateľstvo

Počet obyvateľov obce je 8 566 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Guécélard

Poloha

Obec má rozlohu 12,18 km². Najvyšší bod je položený 70 m n. m. a najnižší bod 36 m n. m.

Obyvateľstvo

Počet obyvateľov obce je 2 716 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v atletike 2007

Majstrovstvá sveta v atletike 2007 sa konali v japonskej Osake 25. augusta – 2. septembra. Slovensko reprezentoval Libor Charfreitag, ktorý získal bronzovú medailu v hode kladivom. Najúspešnejšou krajinou v počte dosiahnutých medailí sa stali Spojené štáty. Na medailový stupeň sa dostalo až 46 krajín.
Sport TV

Jazykové verzie

Sport1 (Holandsko)
Sport1 (Nemecko)
Sport1 (Litva)
Sport1 (Rusko)

Maďarsko

Maďarsko malo k dispozícii televíziu Sport1 od roku 2006 do 5. novembra 2014. Stanica držala práva k NFL, NHL, Majstrovstvá sveta v ľadovom hokeji a Heineken Cup a v prvých rokoch pre rôzne futbalové majstrovstvá, zo Škótska, Maďarsku, Francúzsku, Holandsku a ďalšie.
V roku 2012 v Rumunsku zmenšilo dobu vysielania. Jeho vysielací priestor bol iba medzi 10 hod a 7 A.M. s výnimkou niektorých veľkých akcií, ktoré začínajú skôr, rovnako ako play-off NFL, alebo v prípade, že NFL či NHL hry ísť po dobu dlhšiu ako 7 A.M., po spustení detského kanálu MEGAMAX na rovnakej frekvencii.
Z NFL, Sport1 vysiela popoludňajšie hru a Pondelkové nočné futbal každý týždeň polovicu štvrtok v noci futbalových stretnutí, otvorenie hry a všetky Deň vďakyvzdania hry.

Česko a Slovensko

V sezóne 2018/2019 vysiela televízia na území Česka a Slovenska najvyššiu portugalskú futbalovú súťaž a Ligu majstrov CONCACAF. Vysiela aj zápasy hokejovej KHL. Pravidelne vysiela tiež Formulu 1 ako jediná v Česku a na Slovensku.
Mastaing

Poloha

Obec má rozlohu 5,97 km². Najvyšší bod je položený 67 m n. m. a najnižší bod 33 m n. m.

Obyvateľstvo

Počet obyvateľov obce je 919 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uhorské korunovačné klenoty

Uhorské korunovačné klenoty alebo korunovačné insígnie sú súbor symbolických predmetov, ktoré sa odovzdávali novokorunovanému uhorskému panovníkovi pri korunovácii.
Vo všeobecnosti sa pod korunovačnými klenotmi rozumie koruna, žezlo a jablko. V skutočnosti je korunovačných klenotov viac. Okrem spomenutých sa pri akte korunovácie používali i ďalšie predmety, ako boli symbolické či skutočné zbrane, odevy, bohoslužobné predmety (knihy, kríže), na ktoré novokorunovaný panovník prisahal, či relikvie (ostatky svätých).
Medzi korunovačné insígnie uhorských kráľov patrí koruna, plášť a meč sv. Štefana, žezlo a krajinské jablko.

Plášť a meč sv. Štefana

Oba predmety tvoria súčasť korunovačných klenotov. Plášť sa zdá byť jediným predmetom, ktorý bezpečne pochádza z obdobia panovania sv. Štefana. Dôkazom toho je na brokátovom, bohato vyšívanom plášti vyšitý nápis, že pôvodný kňazský ornát, z ktorého plášť prešili, daroval Štefan so svojou manželkou Gizelou kostolu Panny Márie v Stoličnom Belehrade. Meč používaný pri akte korunovácii bol krátky, pochádzajúci z Benátok z polovice 16. storočia. Pôvodný meč, ktorý bol použitý pri korunovácii sv. Štefana, sa stratil, no pri inventarizácii umeleckých artefaktov klenotnice Pražského hradu bol objavený meč vikingského tvaru s kostenou ozdobou na rukoväti. Zistilo sa, že tento meč vlastnil už rímskonemecký cisár a český kráľ Karol IV. a v zozname jeho pamiatok z r. 1355 je zapísaný ako gladius beati Stephani regis (meč svätého kráľa Štefana). Je možné, že je to skutočný meč prvého uhorského kráľa.

Žezlo

Je tvorené drevenou, strieborným plechom pokrytou a jemným zlatým filigránom ozdobenou palicou a na ňu pripevnenou guľou z pravého horského krištáľu. Na guli s priemerom 7 cm sú vyryté tri sediace levy. Z gule vsadenej do zlatého orámovania visia zlaté retiazky ukončené zlatými guľôčkami. Rukoväť pochádza z obdobia 11. – 12. storočia a guľa, ktorá pochádza z oblasti dnešného Iránu, vznikla okolo 10. storočia.

Krajinské jablko

Pochádza z obdobia panovania uhorského kráľa Ľudovíta I. Veľkého z Anjou (1342 – 1382). Tvorí ho mosadzná guľa s pozláteným povrchom a zlatým dvojramenným krížikom. Na guli sa nachádzajú dva erby rodu Anjouovcov.
Marina Čarnogurská

Vzdelanie a špecializácia

Marína Čarnogurská absolvovala odbor sinológia na Filozofickej fakulte Karlovej univerzity v Prahe v rokoch 1963 až 1969 a odbor filozofia v rokoch 1964-1970. Vo svojej diplomovej práci sa venovala konfucianizmu (Úvod ku štúdiu starovekej konfuciánskej etiky). Titul Mgr. jej bol udelený v roku 1970 a CSc. v roku 1991.
Počas rokov normalizácie nemohla publikovať, a preto väčšina jej publikácií vyšla po roku 1990. V roku 1991 nastúpila do Slovenskej akadémie vied ako sinologička so špecializáciou klasická čínska filozofia, náboženstvo a literatúra, komparatívna filozofia.
Šúrsky kanál

Šúrsky kanál (-normovaný názov ; staršie názvy: kanál Blatina [resp. Kanál Blatina], Blatina, kanál Blatiny, Hlavný kanál, Obtočný kanál, Moravod, Šúr, kanál Šúr, Nový Sajloch, Kanál , neoficiálne: Židovský kanál ) je umelý odvodňovací kanál na juhozápadnom Slovensku tečúci po západnom a južnom obvode dnešnej Národnej prírodnej rezervácie Šúr. Niektoré zdroje ho považujú za súčasť vodného toku Blatina v najširšom zmysle (podrobnosti pozri v článku Blatina (vodný tok v Malých Karpatoch)).
Šúrsky kanál je napájaný Blatinou (v užšom zmysle) a vodami stekajúcimi z Malých Karpát. Začína sa južne od Pezinka (tam, kde sa končí Viničiansky kanál), potom tečie paralelne so železnicou spájajúcou Bratislavu s Pezinkom a následne sa stáča na juhovýchod a tečie približne po severovýchodných hraniciach mesta Bratislava. Vlastný kanál sa potom končí medzi Ivankou pri Dunaji a Zálesím, ale za vlastným kanálom (za stavidlami) tok ešte kúsok (asi 1,5 km) tečie v neregulovanej podobe, aby napokon vyústil do Malého Dunaja; táto krátka koncová časť sa oficiálne tiež volá Šúrsky kanál a pred vybudovaním vlastného kanálu bola súčasťou hlavného toku Malého Dunaja (hlavný tok Malého Dunaja sa dnes nachádza trochu južnejšie).
Šúrsky kanál bol vybudovaný v rokoch 1941 až 1943 židovskými väzňami v rámci nútených prác a výrazné úpravy boli vykonané v rokoch 1956 - 1957.
Coquainvilliers

Poloha

Obec má rozlohu 11,9 km². Najvyšší bod je položený 146 m n. m. a najnižší bod 22 m n. m.

Obyvateľstvo

Počet obyvateľov obce je 841 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bousseraucourt

Poloha

Obec má rozlohu 7,58 km². Najvyšší bod je položený 347 m n. m. a najnižší bod 229 m n. m.

Obyvateľstvo

Počet obyvateľov obce je 56 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tour CB21

Tour CB21 (v rokoch 1974 – 2009 a dnes viac známa ako Tour Gan) je mrakodrap na predmestí Paríža Courbevoie v štvrti La Défense. S výškou 179 m je 8. najvyššou budovou Île-de-France a 5. najvyššou budovou Courbevoie.
Mrakodrap bol postavený v rokoch 1972 – 1974 podľa plánov spoločnosti Harrison & Abramovitz. Najväčšími nájomníkmi budovy sú spoločnosti Suez Environnement a AIG. V budove je 49 nadzemných poschodí. Celková podlahová plocha budovy je 76 360 m².
Peter Diamandis

Dr. Peter H. Diamandis (* 20. máj 1961 New York, USA) je americký podnikateľ a vizionár s gréckym pôvodom, považovaný za kľúčovú osobnosť pri vývoji vesmírnych letov pre súkromné osoby. Je zakladateľom a predsedom nadácie X PRIZE, vzdelávacej neziskovej inštitúcie, ktorej cieľom je vytvoriť radikálny prielom v prínose pre ľudstvo. Vyštudoval medicínsku školu na Harvardovej univerzite a MIT.
Vyhlásil súťaž Ansari X Prize o 10 miliónov USD, jej víťazom sa stali Paul Allen a Burt Rutan s prvým súkromným raketoplánom SpaceShipOne.
V roku 2008 spolu s Rayom Kurzweilom založil Univerzitu singularity (Singularity University), ktorá má sídlo v Sillicon Valley a je zameraná na výučbu v oblasti pokročilých technológií. Vykonáva funkciu šéfa tejto univerzity.
V roku 2012 spolu s publicistom Stevenom Kotlerom publikoval knihu Hojnosť - Budúcnosť je lepšia ako si myslíte, v ktorej načrtol víziu zabezpečenia základných životných potrieb pre všetkých obyvateľov sveta, prostredníctvom využitia pokročilých technológií, ktoré rastú exponenciálne a zvyšujú potenciál riešenia súčasných problémov ľudstva.
V roku 2013 prednášal na medzinárodnom kongrese Global Futures 2045, ktorý sa konal 15.-16. júna v Lincolnovom centre v New Yorku.

Dielo

Bibliografia
Knihy
Diamandis, Peter H., Kotler, Steven: Abundance. The Future Is Better Than You Think. Free Press, New York, 2012, ISBN 978-1451614213, 400 str.
Články
Diamandis, Peter H. (2013): Intelligent Self-Directed Evolution Drives Mankind´s Metamorphosis into an Immortal Planetary Intelligence. In: Koene, Randal A. (2013): Global Future 2045. Towards a New Strategy for Human Evolution.  15 / 16 June 2013 New York Lincoln Center.  Congress Proceedings and Transcripts.  2045 Strategic Social Initiative. Global Future 2045, 2013, 144 str., str. 17-24
Preklady do češtiny
Diamandis, Peter H., Kotler, Steven: Hojnost. Budoucnost je lepší, než si myslíte. Dokořán, Praha, 2013, ISBN 978-80-7363-526-8, 368 str.
Sancé

Poloha

Obec má rozlohu 6,56 km². Najvyšší bod je položený 309 m n. m. a najnižší bod 168 m n. m.

Obyvateľstvo

Počet obyvateľov obce je 1 875 (2009).
Nasledujúci graf zobrazuje vývoj počtu obyvateľov v obci.
Zdroje: INSEE